Diari Oficial de la Generalitat Valenciana


Sumari del DOGV 2736, del 26-04-1996 (1996/838047)

ORDRE de 3 d'abril de 1996, de la Conselleria de Presidència de la Generalitat Valenciana, per la qual es fa pública la composició del Consell Tècnic d'Heràldica i Vexil·lologia Local.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2736

Data del DOGV
:   26-04-1996

Secció del DOGV
:   AUTORITATS I PERSONAL

Número del document
:   1996/838047


Data del document
:   03-04-1996

Organisme emissor


Tipus de document
:   Ordre

ORDRE de 3 d'abril de 1996, de la Conselleria de Presidència de la Generalitat Valenciana, per la qual es fa pública la composició del Consell Tècnic d'Heràldica i Vexil·lologia Local.   
El Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana, estableix en l'article quart que el Consell Tècnic d'Heràldica i Vexil·lologia Local és l'òrgan consultiu, dependent de la Conselleria d'Administració Pública, especialitzat en heràldica, vexil·lologia i distincions, al qual correspon emetre dictamen en els procediments d'adopció, rehabilitació o modificació d'escuts, banderes, tractaments i honors de les entitats locals, i també assessorar, en matèria de la seua competència, els òrgans dependents de la Generalitat Valenciana i les entitats locals de la Comunitat Valenciana.  
També, en el Diari Oficial de la Generalitat Valenciana núm. 2.414, de 27 de desembre de 1994, es va publicar l'Ordre de 27 d'octubre de 1994, de la Conselleria d'Administració Pública, per la qual es desplega el Decret 116/1994, de 21 de juny, del Govern Valencià, que regula els símbols, tractaments i honors de les entitats locals de la Comunitat Valenciana. L'article 4 de l'ordre esmentada estableix que els òrgans competents designaran els membres del Consell Tècnic i notificaran les esmentades designacions al conseller competent en la matèria per a la seua publicació.  
D'acord amb el Decret 5/96, de 25 de marc, del president de la Generalitat Valenciana, i amb l'article 10 del Decret 44/96, de 25 de març, del Govern Valencià, que aprova el Reglament Orgànic i Funcional de la Conselleria de Presidència de la Generalitat Valenciana, corresponen a aquesta Conselleria de Presidència les competències i funcions de la suprimida Conselleria d'Administració Pública.  
Per tot això, i en virtut de la competència que m'atribueix la normativa vigent,  
ORDENE   
Acordar la publicació dels nomenaments dels membres del Consell Tècnic d'Heràldica i Vexil·lologia, realitzada en virtut de la Resolució de 2 d'abril de 1996, del conseller de Presidència de la Generalitat Valenciana, i de la Resolució de 3 d'abril de 1996, del director general d'Interior, com a president del Consell Tècnic esmentat.  
President: el director general d'Interior, de la Conselleria de Presidència de la Generalitat Valenciana.  
Vocals:  
- En representació del Consell Valencià de Cultura, el Sr. Manuel Bas Carbonell.  
- Com a doctors en Història, professors de les universitats de la Comunitat Valenciana, designats pel conseller de Presidència de la Generalitat Valenciana:  
\* El Sr. Vicente Ramón Baldaquí Escandell, professor titular d'Història a la Facultat de Filosofia i Lletres de la Universitat d'Alacant.  
\* El Sr. Vicente Pons Alós, professor titular del Departament d'Història de l'Antiguitat i de la Cultura Escrita de la Facultat de Geografia i Història de la Universitat de València.  
\* Com a expert en Heràldica i Vexil·lologia, el Sr. José Sánchez Adell, doctor en Història Medieval.  
Secretària: la Sra. Julia Campón Gonzalvo, nomenada pel president del Consell Tècnic d'Heràldica.  
València, 3 d'abril de 1996  
El conseller de Presidència,  
JOSÉ JOAQUíN RIPOLL SERRANO